《过幕阜山》
宋代·王炎

昔闻幕阜古洞天，偶驰瘦马行山前。
诸峰却立一峰出，苍龙堕走走复蟠。
谁烧丹灶汲丹井，绝顶万丈巢飞仙。
扪萝攀磴敢惮险，欲往未有一日閒。
仙翁见我定拍手，笑我诘曲来人间。
寸淋日炙行路难，何如鸾鹤游云端。
人生不比金石坚，向来青鬓今苍颜。
百年富贵草头露，何乃自苦縻一官。
虽无道骨可不死，亦欲早挂头上冠。
南山之南北山北，筑屋翠微高枕眠。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。